Για σήμερα Δευτέρα 28 Ιουνίου 2010, είναι προγραμματισμένες οι εξής εκδηλώσεις:\n* Αρχίζει σήμερα στην Αθήνα ο 44ος γύρος των διερευνητικών επαφών Ελλάδας-Τουρκίας.\n* Διήμερη επίσκεψη από σήμερα θα πραγματοποιήσει στη Γαλλία ο αναπληρωτής υπουργός Εξωτερικών, Δημήτρης Δρούτσας, ο οποίος θα συναντηθεί με τον υπουργό Εξωτερικών της Γαλλίας, Bernard Kouchner. Αντικείμενο των συνομιλιών αναμένεται να αποτελέσουν, πέρα από τις διμερείς σχέσεις Ελλάδας-Γαλλίας, η ευρωπαϊκή προοπτική των Δυτικών Βαλκανίων, η διεύρυνση της ΕΕ, το Κυπριακό, ευρωπαϊκά ζητήματα που άπτονται της εφαρμογής της Συνθήκης της Λισαβόνας και περιφερειακά και διεθνή θέματα κοινού ενδιαφέροντος, όπως η ειρηνευτική διαδικασία στη Μέση Ανατολή και η συνεργασία του Ιράν με τον Διεθνή Οργανισμό Ατομικής Ενέργειας (ΔΟΑΕ). Θα ακολουθήσει κοινή συνέντευξη Τύπου.\n* Αρχίζει σήμερα στη Θεσσαλονίκη και ολοκληρώνεται την Τετάρτη 30 Ιουνίου το διεθνές συνέδριο για την προώθηση της Ελληνικής Γλώσσας, το οποίο διοργανώνει το Κέντρο Ελληνικής Γλώσσας, μετά από πρωτοβουλία της υπουργού Παιδείας, Διά Βίου Μάθησης και Θρησκευμάτων, Αννας Διαμαντοπούλου. Στόχος του συνεδρίου είναι η ύπαρξη θεσμικού πλαισίου για την υποστήριξη της ελληνικής γλώσσας και η δημιουργία Εθνικού Συμβουλίου για την Ελληνική Γλώσσα μετά από διαβούλευση με επιστήμονες και πολιτικούς.\n* Σήμερα σειρά επαφών και συσκέψεων με κοινωνικούς φορείς, κυβερνητικούς παράγοντες, καθώς και με τον πρόεδρο της Βουλής, έχουν προγραμματίσει οι Οικολόγοι-Πράσινοι.\n* Στις 8.30 π.μ., Επιθεώρηση έργου ασφαλτόστρωσης από τον κ.Δήμαρχο Θεσσαλονίκης, Β. Παπαγεωργόπουλο, στη διασταύρωση των οδών Διαγόρα & Ολύνθου. Θα παραβρίσκεται ο Αντιδήμαρχος Δημοτικών Έργων Βαγγ.Δημητρίου\n* Στις 9 π.μ. στο υπουργείο Εξωτερικών πρόγευμα εργασίας προς τιμήν των Ελλήνων ευρωβουλευτών θα παραθέσει ο αναπληρωτής υπουργός Εξωτερικών, Δημήτρης Δρούτσας.\n* Στις 11 π.μ. έως τις 8 μ.μ. στα γραφεία του ΠΑΣΟΚ (Ιπποκράτους 22) διευρυμένη σύσκεψη της επιτροπής ανάδειξης υποψηφίων του ΠΑΣΟΚ, για τις προσεχείς αυτοδιοικητικές εκλογές.\n* Στις 11 π.μ., Τελετή θεμελίωσης του 8ου δημοτικού σχολείου πραγματοποιεί ο δήμος Συκεών. Τη θεμελίωση θα κάνουν η υπουργός Παιδείας, Δια Βίου Μάθησης και Θρησκευμάτων Άννα Διαμαντοπούλου και ο πρόεδρος του Οργανισμού Σχολικών Κτιρίων Παναγιώτης Κερχουλάς.\n* Στις 12:30 μ.μ. στο 424 Γενικό Στρατιωτικό Νοσοκομείο Εκπαίδευσης, στην περιφερειακή οδό Ν. Ευκαρπίας, η υπογραφή μνημονίου συνεργασίας μεταξύ της Ιατρικής Σχολής του Αριστοτελείου Πανεπιστημίου Θεσσαλονίκης (ΑΠΘ) και του 424 Γενικού Στρατιωτικού Νοσοκομείου Εκπαίδευσης Θεσσαλονίκης, παρουσία του υπουργού Εθνικής Αμυνας, Ευάγγελου Βενιζέλου. Στο πλαίσιο του μνημονίου οι φοιτητές της Ιατρικής Σχολής του ΑΠΘ θα κάνουν κλινική άσκηση στο 424 ΓΣΝΕ.\n* Στις 12.30 μ.μ., το πρόγραμμα, οι συμμετοχές και οι στόχοι των ΣΙΘΩΝΕΙΩΝ θα παρουσιαστούν στο ξενοδοχείο ANTHEMUS, 11χλμ από τη Νικήτη προς Ν. Μαρμαρά.(ακτή Εληά, τηλέφωνο 23750-72001).\n* Στις 2 μ.μ. ο πρόεδρος της Δημοκρατίας, Κάρολος Παπούλιας, θα δεχθεί τους ευρωβουλευτές, Κρίτωνα Αρσένη, Θεόδωρο Σκυλακάκη και Μιχάλη Τρεμόπουλο, οι οποίοι συμμετέχουν στην Επιτροπή Περιβάλλοντος και Δημόσιας Υγείας του Ευρωπαϊκού Κοινοβουλίου\n* Στις 5 μ.μ. στα γραφεία του ΠΑΣΟΚ (Ιπποκράτους) σύσκεψη του Τομέα Αμυνας του κόμματος.\n* Στις 6 μ.μ. συγκέντρωση διαμαρτυρίας των εργαζομένων της ΔΕΗ στα κεντρικά γραφεία επί της οδού Χαλκοκονδύλη. Θα ακολουθήσει πορεία προς το υπουργείο Οικονομικών.\n* Στις 6 μ.μ. στα γραφεία του ΠΑΣΟΚ (Ιπποκράτους) σύσκεψη του Τομέα Κινητοποιήσεων του κόμματος.\n* Στις 7 μ.μ. στο Δημοτικό Γήπεδο Μυτιλήνης η νομάρχης Θεσσαλονίκης Παναγιώτης Ψωμιάδης θα συμμετάσχει στον ποδοσφαιρικό αγώνα μεταξύ των ομάδων παλαίμαχων ποδοσφαιριστών Θεσσαλονίκης και παλαίμαχων ποδοσφαιριστών Μυτιλήνης.\n* Στις 7.30 μ.μ., Εγκαίνια έκθεσης «Χωρική ανάλυση και αρχιτεκτονικές παρεμβάσεις στην ευρύτερη περιοχή του Δ.Θ.» στην αίθ.Εκθέσεων του Κέντρου Αρχιτεκτονικής του Δ.Θ. (Αγγελάκη 13, 1ος όροφος) από τον Αντιδήμαρχο Αρχιτεκτονικού Θεσσαλονίκης, Βενιαμίν Καρακωστάνογλου\n* Στις 8 μ.μ. στα γραφεία του ΠΑΣΟΚ (Ιπποκράτους) σύσκεψη του Τομέα Επιστημόνων (φαρμακοποιοί) του κόμματος.\n* Στις 8 μ.μ., Η Κομματική Οργάνωση Σταυρούπολης του ΚΚΕ διοργανώνει σύσκεψη – συζήτηση για τον «Καλλικράτη» στα γραφεία της ΚΟ (1ης Μαΐου και Λεχόβου).\n* Στις 8 μ.μ., Οι Κομματικές Οργανώσεις Πολίχνης και Μετεώρων του ΚΚΕ διοργανώνει συγκέντρωση για τις πολιτικές εξελίξεις και τις θέσεις του ΚΚΕ, στην πλατεία Μετεώρων, με ομιλήτρια τη Σοφία Καλαντίδου, βουλευτή του ΚΚΕ.\n* Στις 8 μ.μ., Το Ε΄ Δημοτικό Διαμέρισμα του Δήμου Θεσσαλονίκης διοργανώνει έκθεση έργων αγιογραφίας του τμήματος αγιογραφίας των καλλιτεχνικών εργαστηρίων του Ε΄ Δημοτικού Διαμερίσματος στο πλαίσιο των Πολιτιστικών Εκδηλώσεων για το 2010. Τα εγκαίνια της έκθεσης θα γίνουν στην αίθουσα τέχνης του Ε΄ Διαμερίσματος (Π. Συνδίκα 24). Η έκθεση θα διαρκέσει έως την Παρασκευή 2 Ιουλίου και θα είναι ανοιχτή για το κοινό από τις 09:00 – 14:30 και από τις 17:30 – 21:30 εκτός Σαββάτου και Κυριακής.\n* Στις 8.30 μ.μ., θα παρουσιαστεί το βιβλίο της Καίτης Κάστρο - Λογοθέτη με τίτλο «Αθάμπωτες μνήμες», στο ξενοδοχείο Mediterranean Palace (Σαλαμίνος 3 & Καρατάσου). Το βιβλίο αναφέρεται στο δύσβατο οδοιπορικό δύο οικογενειών που ζουν με τις χαρές και τις λύπες του μέσα στη Θεσσαλονίκη των μεγάλων και ιστορικών της στιγμών… Ένα χρονικό που προσεγγίζει άμεσα τις ανθρώπινες αντιδράσεις, από την πυρκαγιά της Θεσσαλονίκης, τους βαλκανικούς πολέμους, την προσφυγιά, την κατοχή και τους «τρομαγμένους έρωτές» τους που αντέχουν τη συμπόρευση με την οδυνηρή πορεία των επιλογών της ιστορίας. Για τη συγγραφέα και το βιβλίο θα μιλήσουν ο δημοσιογράφος – βουλευτής Θεσσαλονίκης Κώστας Γκιουλέκας, η δικηγόρος – αντινομάρχης Υγείας Νανά Αθανασιάδου-Αηδονά. Η είσοδος είναι ελεύθερη για το κοινό.


Τα 600 ευρω – Λογοτεχνία & Βιβλία\n30/11/2020 30/11/2020 adminΧρονογραφήματα\nΗ σελίδα προβλήθηκε: 31 φορές\nδημοσιεύτηκε στις 30/11/20 στη σελίδα:\n“Τα 600 ευρω”\nΑφικνείται το θωρηκτό της γειτονιάς· μπαίνει στο φουρνάρικο. Μαλλί κοράκι, ούτε μια άσπρη τρίχα. Με τα σέα του και τα μέα του, που λεν στην πρωτεύουσα.\nΠαλιά, θυμάται η φουρνάρισσα ότι, αυτό το ίδιο θωρηκτό σαν πρώτη κουβέντα είχε τα τρισκατάρατα μνημόνια, τον πλούτο που μας κλέβουν, που μας ζηλεύουν, τους Τούρκους, τη Μέρκελ, τον Πούτιν, τους μετανάστες που τρώνε τα σκυλιά του δρόμου. Αχ, παλιές δόξες! Τώρα, πια, η γκλάβα άλλα προστάζει, άλλες οι πνευματικές ανησυχίες, εξελίχθηκε που λένε οι ανθρωπολόγοι. Τώρα το μενού έχει κοροναό. Ναι, έτσι το λέει· κοραναός, σαν ιερός ναός.\n«Τι σου έλεγα χθες;…» –στη φουρνάρισσα– «…θυμάσαι;» και με πολύ ευσπλαχνία επιτρέπει να γλιστρήσει και σε μας τους υπόλοιπους πελάτες μια στάλα ματιάς. Σκιστά μάτια, εξαφανισμένα κάτω από πρησμένα βλέφαρα.\nΘεέ μου τι ματιά!\n«Τι κάνανε οι αλητήριοι! Άκου, να ξυπνάς από τη πλύση που σου κάνουν και σένα και όλων μας. Μια μακρινής μου θείας πέθανε χθες η μάνα της· καρκίνος στο στήθος. Ο αχρείος ο γιατρός ζήτησε, από τη θεία, να συνυπογράψει ότι πέθανε από κοραναό!»\nΈλα όμως που η κοντούλα πελάτισσα περιμένει στη γωνία. Παραμονεύει πίσω από τα μάτια της.\n«Και γιατί, βρε ούφο, ζήτησε τέτοιο πράγμα ο γιατρός;»\n«Της είπε, ότι όταν τα νοσοκομεία έχουν περισσότερα θύματα κοροναού, παίρνουν μεγαλύτερη επιδότηση από το κράτος. Ε, τι να κάνει κι αυτή; υπέγραψε.»\nΞαναγυρνώντας στη φουρνάρισσα, «κατάλαβες τώρα τι παίζει;»\nΤα μάτια στριφογυρίζουν στις κόγχες τους. Αποφασίζουν να πιάσουν άγκυρα σε μας τους υπόλοιπους· μας κάνει όλους ένα πέρασμα: «Ξυπνήστε Πρόβατα!»\nΤο τελευταίο αυτό με τα πρόβατα, μας περιέχυσε σαν ρευστή σοκολάτα. Μας κάρφωσε και για κεράκι στη τούρτα ένα χαμόγελο ανωτερότητας, που ανάγκασε το πρόσωπο να εμφανίσει κάτι κωμικά λακκάκια.\nΘεέ μου, τι χαμόγελο!\nΠριν προλάβει να οπλίσει η κοντούλα για δεύτερη φορά…\n«Αμ, το άλλο! Πριν μέρες πέθανε μια γιαγιά, συγγενής συναδέλφου μου. Την παρακάλεσε η προϊσταμένη να συμφωνήσει για να γράψουν σαν αιτία τον κοροναό. Ταυτόχρονα θα πάρει και 600 ευρω από το κράτος. Τόσα δίνει ο Κούλης σε όλους όσους γράφουν ότι πεθαίνουν από κοροναό».\nΘεέ μου, τι κάνει αυτός ο Κούλης!\n«Ε, ναι έτσι ακριβώς είναι!», προλαβαίνει να πεταχτεί η κοντούλα. «Εμένα, σε μια φίλη του ξαδέλφου της κουμπάρας του άντρα μου της δώσανε 600 από το κράτος, 600 από το ταμείο για την προστασία της Μεσογειακής ακρίδας, της στείλανε γυναίκα σπίτι να της πλένει τα πιάτα για έναν μήνα, 5 μάσκες, 2 αντισηπτικά, και 20 βρακάκια. Πόση ηλιθιότητα Θεέ μου!», η ανάσα της κοντούλας καίει.\nΔεν αφήνει το θωρηκτό ούτε δευτερόλεπτο, το γδέρνει δίχως καμιά προφύλαξη.\nΘεέ μου, διάολοι αυτές οι κοντές!\n«Τι; δεν με πι-στε-ύεις;» το θωρηκτό ανοίγει διάπλατα τη σπηλιά που σχηματίζεται κάτω από τη μύτη· φτύνει τις συλλαβές μία προς μία.\n«Είσαι τόσο βλαμμένο, που χαλάω το σάλιο μου με σένα. Βρε ηλίθιο, από πότε ο γιατρός συζητάει με τον συγγενή την αιτία θανάτου που θα γράψει;\nΑπό πότε παρακαλάει και ζητάει την άδεια του συγγενή για να εκδώσει πιστοποιητικό θανάτου;\nΈχεις δει, βρε κινούμενη σάρκα, πιστοποιητικό ποτέ;\nΈχεις δει ποτέ δίπλα στην υπογραφή του γιατρού και την έγκριση του συγγενή;\nΖώον, ε, ζώον».\n«Εγώ φταίω που κάθομαι και μιλάω με πρόβατα! καλά μας κάνουνε! Δώσε ρε Φώφη ένα φρατζόλι να φύγω».\nΒγαίνοντας, μας αμολάει και την τελευταία ζεστή είδηση που ανακάλυψε στο facebook.\n«Μου είπαν, ότι στα προϊόντα που κυκλοφορούν μέσα από περίεργους κωδικούς μπορείς να ξεχωρίσεις και το άστρο των Εβραίων… αυτό το τρίγωνο του διαόλου!».\nΠέταξε χειροβομβίδα κι έκλεισε την πόρτα.\n«Ζώον, ε ζώον, εσύ δεν ξέρεις καλά-καλά πόσες πλευρές έχει το τρίγωνο… το άστρο των Εβραίων ξεχώρισες!»\nΧτύπησε ταχεία αποχώρηση· το θωρηκτό σήκωσε πανιά και ήδη είναι στο πεζοδρόμιο, δεν κάθεται ν’ ακούσει και άλλα κανδηλέρια. Η κοντή σε κρίση επιληψίας· βγάζει αφρούς· της κάνουμε ανάνηψη· τη χάνουμε όπου νάναι.\nΈνα μικρό παιδί ακούγεται τρομαγμένο, καλυμμένο πίσω από τη μάνα του, να λέει: «Μαμά, αυτή μας φτύνει».\nΕμ! και πολύ άργησε να πει κάτι και για τους Οβραίους.\nΔιακρίνεται από τη τζαμαρία· το βλέμμα πλανήθηκε προς στιγμήν, στις δυο άκρες της φρατζόλας, μετά αποφασιστικά συνθλίβει σαν αρκούδα την πιο αφράτη.\nΠάνω στην ταραχή των αποκαλύψεων, δεν ειπώθηκε τίποτα για τον Γκαίητζ, που αφού πρώτα κατασκεύασε τον κοροναό, τώρα θα κονομήσει από τα εμβόλια.\nΚοίτα, πώς τα φέρνει ο διάολος! Τώρα δα, κοίτα τι περνάει έξω από το φουρνάρικο. Το γνωστό Ντάτσουν· «Παλιααά μαζεύωωωωω, όλα τα ξεσαβουριάζω».\nΑχ, μωρέ παλιατζή, δεν πρόλαβες…\nτα 600 ευρω, χρονογράφημα\nΠροσωπικός Αγγελιοφόρος-Παρουσίαση βιβλίου\nΕίδα τον φόβο – δημοσίευση βιβλίου\nΣυνολικές επισκέψεις: 64,535\nΣυνολικοί επισκέπτες: 31,310\nΠαραπομπές μηχανών αναζήτησης: 10,251


Ήρθαν τα Mark V: Δημιουργείται ελληνική δύναμη ταχείας επεμβάσεως! – Spartiatis.gr\nΗρθαν οι ενισχύσεις.\nΤην στιγμή που η Τουρκία προκαλεί σε Αιγαίο και Α. Μεσόγειο, η χώρα μας κάνει κινήσεις με σκοπό να εμποδίσει κάθε κίνηση της Τουρκίας.\nΒέβαια χρειαζόμαστε φρεγάτες και γενικά νέα εξοπλιστικά. Αυτή την στιγμή τα δεδομένα έχουν »παγώσει» πάντως λόγω της πανδημίας, αλλά θέλουμε να πιστεύουμε πως μετά την λήξη της κρίσης, η Ελλάφα θα κάνει βήματα που ενισχύσουν την αποτρεπτική της ισχύ.\nΣτα χέρια των Ελλήνων βατραχανθρώπων θα είναι από τη Πέμπτη 9 Απριλίου 2020 τα νέα Σκάφη Ανορθόδοξου Πολέμου της Διοίκησης Υποβρυχίων Καταστροφών σύμφωνα με τις αποκλειστικές πληροφορίες του Ιωάννη Νικήτα για το defencereview.gr. Πρόκειται για τα νέα σκάφη MARK V από τους Αμερικανούς SEALS. ADVERTISING\nBBC: «Πρόωρες εκλογές ενδέχεται να προκηρυχθούν εντός ημερών στη Βρετανία»\nΒγήκαν τα ''μαχαίρια'' στην Τουρκία. ΗΤουρκία είναι ο δεύτερος σε…


Αλέξης Τσίπρας: «Στα κρίσιμα εθνικά θέματα δεν θα κάνουμε αντιπολίτευση για την αντιπολίτευση» | Tribune.gr\nΑρχική ΠΟΛΙΤΙΚΗ Αλέξης Τσίπρας: «Στα κρίσιμα εθνικά θέματα δεν θα κάνουμε αντιπολίτευση για την αντιπολίτευση»\n18 February 2020, 12:47\n«Θα μετασχηματίσουμε και θα διευρύνουμε τον ΣΥΡΙΖΑ», δήλωσε αρχικά ο Αλέξης Τσίπρας στην εκπομπή «Εκτός Γραμμής» του Alpha, για να συμπληρώσει πως το κόμμα του ήταν «πάντα σε διαρκή κίνηση, μετασχηματισμό και αλληλεπίδραση με τα ρεύματα της εποχής και γι’ αυτό μπόρεσε από κόμμα διαμαρτυρίας να γίνει κόμμα κυβερνητικό και να εκφράσει την προοδευτική παράταξη του τόπου και να διαμορφώσει ιστορικό ρόλο σε κρίσιμες στιγμές».\nΌπως είπε, παρά την ήττα στις προηγούμενες εκλογές, ο ΣΥΡΙΖΑ «πήρε ένα μεγάλο ποσοστό» και «εντολή μετασχηματισμού», σε «ριζοσπαστικό σύγχρονο αριστερό κόμμα που θα μπορέσει να αντιστοιχηθεί οργανωτικά με τις μεγάλες μάζες που έρχονται και το στηρίζουν.\n»Διαφορετικές απόψεις υπάρχουν σε όλα τα κόμματα. Εμείς έχουμε την κουλτούρα του ζωντανού διαλόγου, αλλά πίσω από αυτό υπάρχει ένα κοινό σχέδιο».\nΕρωτηθείς για το ζήτημα της προσθήκης στον τίτλο, σημείωσε ότι «σημασία δεν έχει μόνο η μαρκίζα, αλλά και το περιεχόμενο.\n»Πρώτα θα αναδείξουμε το περιεχόμενο και μετά θα βάλουμε και τη μαρκίζα».\nΠρόσθεσε ότι «βρισκόμαστε σε πολύ ενδιαφέρουσα διαδικασία, γιατί είμαστε το μόνο κόμμα που κυβέρνηση και έχει την πολιτική παρρησία να κάνει τολμηρό απολογισμό που θα μας κάνει καλύτερους».\nΟ κ. Τσίπρας τόνισε πως το όνομα θα συμπυκνώνει την ιδεολογική αναφορά και των ανθρώπων που έρχονται τώρα, αλλά και της πορείας που έχει καταγράψει ο ΣΥΡΙΖΑ όλα αυτά τα χρόνια, όπως και της πορείας που θέλει να ακολουθήσει από εδώ και στο εξής.\nΠρόσφατα, κατά τη διάρκεια της Κεντρικής Επιτροπής του κόμματος, η δήλωσή του περί «ελέγχου των αρμών της εξουσίας» προκάλεσε αίσθηση.\nΓια τη συγκεκριμένη ατάκα ξεκαθάρισε: «Μιλούσα για εκτελεστική εξουσία και έκανα απολύτως σαφές και αναφέρθηκα στο ναρκοθετημένο πεδίο που βρήκαμε στη δημόσια διοίκηση με το κομματικό κράτος, ένα κράτος λάφυρο που δημιούργησαν τα κόμματα εξουσίας το προηγούμενο διάστημα και εμπόδισε σε μεγάλο βαθμό το έργο μας στην τετραετία».\n«Μιλάνε αυτοί που μας οδήγησαν στη χρεοκοπία επειδή έκαναν το κράτος λάφυρο και τώρα κάνουν τα ίδια», επισήμανε, για να προσθέσει:\n«Σήμερα έχουμε μια συσσωρευμένη εμπειρία, γιατί δεν αρκεί να έχεις τη βούληση αλλά πρέπει να ξέρεις και πώς θα εφαρμόσεις το κυβερνητικό σου σχέδιο».\nΥπογράμμισε, επίσης, πως «τρία είναι τα συστατικά με τα οποία μπορείς πράγματι να χτυπήσεις το κράτος της διαφθοράς και της αναξιοκρατίας: κανόνες, διαφάνεια, αξιοκρατία».\nΕπέκρινε τον κ. Μητσοτάκη ότι ως υπουργός πριν από τις εκλογές του ’15 «είχε αλλάξει όλους τους διευθυντές της δημόσιας διοίκησης βάζοντας δικούς του».\n«Οι τεχνοκράτες οφείλουν να είναι άρτια καταρτισμένοι σε κρίσιμες θέσεις της δημόσιας διοίκησης κι αν λειτουργούν όχι με βάση το κομματικό τους κριτήριο αλλά με βάση ό,τι ορίζει το Σύνταγμα.\n»Να έχουν μπει με αξιοκρατικές διαδικασίες και όχι ως ρουσφέτια του παλιού πολιτικού συστήματος, όντας ρουσφέτια πολλές φορές δεν λειτούργησαν με βάση το Σύνταγμα, πολλές φορές κωλυσιεργούσαν ή και υπονόμευαν», είπε.\n«Δεν θα λυθεί κανένα πρόβλημα ούτε με αυταρχισμό»\nΌσον αφορά το προσφυγικό ζήτημα και τις κινήσεις της κυβέρνησης, σχολίασε:\n«Δεν έχω κάνει αντιπολίτευση στον Μητσοτάκη ούτε για το προσφυγικό, ούτε για τα εθνικά θέματα.\n»Δεν θα λυθεί κανένα πρόβλημα ούτε με αυταρχισμό, ούτε με ΠΝΠ, ούτε με τσαμπουκάδες.\n»Όλη αυτή η ρητορική του μίσους που είχε η ΝΔ, πρέπει να την εγκαταλείψει».\n«Η κριτική που ασκούμε στην κυβέρνηση είναι για το πώς το διαχειρίζεται, όχι για το ποιος φταίει.\n»Αυτοί έλεγαν ότι φταίει ο ΣΥΡΙΖΑ που έρχονται οι πρόσφυγες και ήρθε η ΝΔ και ήρθαν περισσότεροι.\n»Εμείς αφήσαμε τη Μόρια με 5.000 και τώρα είναι 25.000», ανέφερε χαρακτηριστικά.\nΕπίσης, επισήμανε πως «το μεγάλο πρόβλημα με την κυβερνητική διαχείριση είναι ότι έλεγαν προεκλογικά δύο αντιφατικά πράγματα: αποσυμφόρηση των νησιών και κανένας ξένος στην ενδοχώρα.\n»Πώς θα γίνει αυτό; Είναι αδύνατον. Είναι σαν να θέλουν να τετραγωνίσουν τον κύκλο».\nΜάλιστα, σχολίασε τον υπουργό Ανάπτυξης, Άδωνι Γεωργιάδη, για τον οποίο είπε:\n«Επειδή έχω διατελέσει πρωθυπουργός και ξέρω… Και εγώ είχα διάφορους ακραίους το πρώτο εξάμηνο.\n»Ο κ. Γεωργιαδης δεν πουλάει τώρα βιβλία. Όταν ο υπουργός σου βγαίνει και λέει τέτοιες κουβέντες, είναι πρόβλημα.\n»Αν η άποψη του είναι και της κυβέρνησης υπάρχει πρόβλημα».\n«Με αυτές τις απόψεις δεν μπορούμε να αντιμετωπίσουμε ένα κρίσιμο θέμα που έχει πάρει εθνικές διαστάσεις», είπε και υπογράμμισε πως «το χειρότερο είναι να αγνοήσουμε τη ζωή σε πέντε νησιά της χώρας μας» και ότι «δεν πρέπει να τα αφήσουμε στην τύχη τους».\nΕάν θα βάλει πλάτη ως αξιωματική αντιπολίτευση, ο πρώην πρωθυπουργός απάντησε:\n«Στα κρίσιμα εθνικά θέματα δεν θα κάνουμε αντιπολίτευση για την αντιπολίτευση.\n»Όμως, όταν βλέπουμε ανοησίες είναι υποχρέωση μας να τις επισημαίνουμε.\n»Αν η κυβέρνηση φέρει ένα σοβαρό σχέδιο που έχει δυσκολίες, θα το στηρίξουμε. Αλλά, το σχέδιο αυτό δεν μπορεί να πατά σε δύο βάρκες».\nΤέλος, σε παρατήρηση του Τάκη Χατζή για το ότι «πάντα ξεχνάω ότι είναι ΣΥΡΙΖΑ – Προοδευτική Συμμαχία», ο κ. Τσίπρας απάντησε:\n«Μέχρι να πάρουμε την τελική μας απόφαση στο συνέδριο που μπορεί να σας εκπλήξει».


Ηράκλειο: Εργοδότες ζητούν πίσω το δώρο του Πάσχα - Τι καταγγέλλει ο Στ. Βοργιάς! - Newshub.gr\nΗράκλειο: Εργοδότες ζητούν πίσω το δώρο του Πάσχα - Τι καταγγέλλει ο Στ. Βοργιάς!\n29 Απριλίου 2021 - 10:36\nΠαρατράγουδα...για άλλη μια χρονιά σημειώνονται στο Ηράκλειο αναφορικά με την καταβολή του δώρου του Πάσχα στον ιδιωτικό τομέα. Ήδη, όπως καταγγέλλει ο Πρόεδρος του Εργατικού Κέντρου Ηρακλείου Στέλιος Βοργιάς, αρκετοί εργαζόμενοι καταγγέλλουν τους εργοδότες τους ότι, καταθέτουν σε τραπεζικούς λογαριασμούς το δώρο του Πάσχα ωστόσο πιεστικά -ακόμα και εκβιαστικά- με τον φόβο της απόλυσης τους αναγκάζουν να επιστρέψουν τα χρήματα.\n“Η επιστροφή του δώρου του Πάσχα κυμαίνεται, μπορεί να είναι ολόκληρο ή μέρος αυτού στο 50% ή στο 60%. Μιλάμε για εργαζόμενους κυρίως, που είναι σε καθεστώς αναστολής ή έχουν ενταχθεί στο πρόγραμμα “ΣΥΝΕΡΓΑΣΙΑ”. Πρόκειται για θλιβερά φαινόμενα, τα οποία δεν είναι νέα, αλλά καταγράφονται τα τελευταία χρόνια από την περίοδο των μνημονίων και έχουν αυξηθεί την τελευταία διετιά λόγω της πανδημίας του κορωνοιού” αναφέρει ο Πρόεδρος του ΕΚΗ Στέλιος Βοργιάς.\nΟ Πρόεδρος του ΕΚΗ επισημαίνει παράλληλα ότι η κρίση στην αγορά εργασίας σήμερα στο Ηράκλειο είναι πρωτοφανής, καθώς μετά από 27 ολόκληρα χρόνια ο Ν. Ηρακλείου πανελλαδικά έρχεται πρώτος στην ανεργία. Μπροστά στην απόγνωση της μη εύρεσης εργασίας ή της ημιαπασχόλησης οι εργαζόμενοι εκβιάζονται στυγνά από τους εργοδότες, αναφορικά με τα εργασιακά τους δικαιώματα και τον μισθό τους.\nΗ φτώχεια είναι μεγάλη, στο Ηράκλειο απλώς δεν φαίνεται, δεν γνωστοποιείται, λέει ο κ. Βοργιάς και τέτοιας μορφής εκμετάλλευσης δεν είδαμε ούτε στα χρόνια των μνημονίων όπου ο τουρισμός απορροφούσε μερικώς τους κραδασμούς των μνημονίων. Η επίσημη καταγραφή της ανεργίας από τον ΟΑΕΔ είναι συγκλονιστική καθώς στο τέλος του 2020 στο ν. Ηρακλείου οι άνεργοι ξεπερνούσαν τους 80.000, ενώ την ίδια ώρα η “μαύρη” εργασία ζει και ... βασιλεύει.\nΟ Πρόεδρος του ΕΚΗ επιτίθεται στην Κυβέρνηση για τον αντεργατικό εργασιακό νομοσχέδιο που ετοιμάζεται να καταθέσει προς ψήφιση στη Βουλή, προειδοποιώντας ότι σπέρνει ανέμους και θα θερίσει ... θύελες, αφού επιχειρεί να καταργήσει το 8άωρο και τις απεργίες!


Το ΚΕΑΝ σας προσκαλεί στην Εκδήλωση “Coding Girls Event” – KEAN\nΤο ΚΕΑΝ σας προσκαλεί στην…\nΟι νεαρές προγραμματίστριες ξανασυναντιούνται την Κυριακή 8 Οκτωβρίου 2017 καιώρα 18:00-20:00 σε μια «Γιορτή για τον Κώδικα», η οποία θα φιλοξενηθεί από το κολλέγιο BCA στην Αθήνα!\nO μη κερδοσκοπικός φορέας Κ.Ε.Α.Ν. (Κύτταρο Εναλλακτικών Αναζητήσεων Νέων) σε συνεργασία με το Ευρωπαϊκό Ινστιτούτο για την Καινοτομία και την Τεχνολογία (European Institute of Innovation and Technology) κατά τους μήνες Ιούλιο-Αύγουστο 2017 ολοκλήρωσε μια σειρά εργαστηρίων εκμάθησης κώδικα σε παιδιά με ιδιαίτερη έμφαση στα κορίτσια, ηλικίας 12-17 ετών, της Αττικής και της Πελοποννήσου, στα πλαίσια του ευρωπαϊκού προγράμματος Horizon 2020 και του ευρύτερου σχεδιασμού της Ευρωπαϊκής Ένωσης για την Ενιαία Ψηφιακή Αγορά σε χώρες όπου παρατηρείται μεγαλύτερη ανάγκη για ενίσχυση των ψηφιακών δεξιοτήτων.\nΟι περισσότερες από 50 μαθήτριες που έκαναν εγκαίρως αίτηση στους δήμους τους, είχαν την ευκαιρία να γνωρίσουν τις βασικές αρχές….αποκωδικοποίησης του Ψηφιακού Κώδικα από τους εκπαιδευτές του ΚΕΑΝ.\nΚατά την διάρκεια της εκδήλωσης θα παρουσιαστούν τα αποτελέσματα του πιλοτικού προγράμματος, παρουσία του υπευθύνου του ΕΙΤ κ. Laurent Roux, της ευρωβουλευτού και Επικεφαλής της Επιτροπής του Ευρωκοινοβουλίου για το Μέλλον της Επιστήμης και Καινοτομίας – Scientific Foresight Unit STOA, κας Εύας Καϊλή, και των Δημάρχων που φιλοξένησαν το πρόγραμμα κ. Νίκος Μπάμπαλος – Δήμαρχος Ηρακλείου Αττικής, Γιάννης Γρυπιώτης – Δήμαρχος Ευρώτα, Γρηγόρης Γουρδομιχάλης – Αντιδήμαρχος Παιδείας και Δια βίου Μάθησης του Δήμου Κορυδαλλού. Χαιρετισμό θα απευθύνει και ο Γενικός Γραμματέας Ψηφιακής Πολιτικής,κ. Στέλιος Ράλλης.\nΣτόχος είναι η καμπάνια, που ξεκίνησε με την υποστήριξη της Google, του BCA College και του Κολεγίου Τεχνολογίας Athens Tech, να συνεχιστεί σε ολόκληρη την Ελλάδα και να επεκταθεί και σε άλλες γειτονικές ευρωπαϊκές χώρες.\nΚυριακή 8 Οκτωβρίου 2017, 18.00-20.00 μ.μ.\nBCA COLLEGE – Δημητρέσσα 4, Αθήνα (πλησίον Hilton Hotel)\nΤηλέφωνα επικοινωνίας / δηλώσεις συμμετοχής: +30 210 2692 880\nCategories: ΕΚΔΗΛΩΣΗ, ΕΚΠΑΙΔΕΥΣΗ, ΕΥΡΩΠΑΪΚΑ ΠΡΟΓΡΑΜΜΑΤΑ, ΝΕΑ - ΚΕΑΝ - ΑΘΗΝΑ, Νέες Τεχνολογίες 6 Οκτωβρίου, 2017 Leave a comment


ΠΑΡΟΥΣΙΆΣΤΗΚΕ ΤΟ ΜΗΧΑΝΙΚΌ ΠΛΗΚΤΡΟΛΌΓΙΟ CYBERBOARD ΕΜΠΝΕΥΣΜΈΝΟ ΑΠΌ ΤΟ TESLA CYBERTRUCK - ΝΈΑ\nΠαρουσιάστηκε το μηχανικό πληκτρολόγιο Cyberboard εμπνευσμένο από το Tesla Cybertruck\nΟ Li Nan, συνιδρυτής και πρώην αντιπρόεδρος της Meizu, ίδρυσε μια νέα εταιρεία με την επωνυμία Numiao Technology, επίσης γνωστή ως Angry Miao. Τώρα έχει επιβεβαιωθεί ότι το πρώτο προϊόν της εταιρείας είναι ένα μηχανικό πληκτρολόγιο.\nΤο προϊόν, που ονομάζεται Cyberboard, έχει ένα σχέδιο εμπνευσμένο από το φορτηγό Tesla Cybertruck. Η συσκευή έχει ήδη ξεκινήσει στην πλατφόρμα συλλογικής χρηματοδότησης Indiegogo, όπου, σε σύντομο χρονικό διάστημα, οι προγραμματιστές έχουν ήδη συγκεντρώσει 400% περισσότερα χρήματα από ό, τι περίμεναν, και υπάρχει ακόμη ένας ολόκληρος μήνας μπροστά.\nΟι δημιουργοί της Cyberboard ισχυρίζονται ότι είναι το πρώτο πληκτρολόγιο στον κόσμο με ένα μοναδικό πάνελ LED που αποτελείται από 200 LED και περιλαμβάνει ειδικά τσιπ για μια ποικιλία εφέ φωτισμού. Η εταιρεία προσφέρει επίσης μια μοναδική διεπαφή ιστού για την προσαρμογή των εφέ φωτισμού μόνοι σας.\nΤο σώμα είναι κατασκευασμένο από κράμα αλουμινίου 6063, το πληκτρολόγιο είναι εξοπλισμένο με μονάδα Bluetooth 5.0. Το Cyberboard προσφέρει τη δυνατότητα αντικατάστασης εύκολα των πληκτρολογίων (διακόπτες).\nΗ μαζική παραγωγή θα ξεκινήσει τον Σεπτέμβριο και η Cyberboard αναμένεται να ξεκινήσει την αποστολή τον Οκτώβριο για περίπου 410 $.\nΕτικέτες: Τροφοδοσίας Και Περιβλήματα Ups Εφαρμογές Και Βοηθητικά Προγράμματα Ψηφιακού Βίντεο\nΤο τμήμα παιχνιδιών Xiaomi παρουσίασε ένα ισχυρό smartphone Black Shark 3\nΠόσο θα αυξηθούν οι τιμές των παιχνιδιών Xbox Series X και PlayStation 5;\nΠαρουσίασε το smartwatch Xiaomi 100 $ με NFC και παλμικό οξύμετρο\nΤο Xiaomi Mi Band 6 και άλλες φορητές συσκευές Xiaomi θα παραχθούν από την Huami\nΤο Kirin 1000 θα είναι ταχύτερο από το Apple A14, που ανακοινώθηκε στις 5 Σεπτεμβρίου\nΤο Anker Innovations PowerExpand Elite 13-σε-1 Thunderbolt 3 Dock διαθέτει δύο θύρες Thunderbolt 3\nCopyright 2021 https://reviews4000.info Παρουσιάστηκε το μηχανικό πληκτρολόγιο Cyberboard εμπνευσμένο από το Tesla Cybertruck


Ελεύθερος Λόγος Αργυροκάστρου: Οι αποδείξεις για την συμμορία του Δήμου Φοινίκης\nΤην Κυριακή πάμε σε εκλογές και σιγά σιγά φαίνεται να ξεκαθαρίζει το τοπίο στους τέσσερις δήμους που ο βορειοηπειρωτικός ελληνισμός θα πρωταγωνιστήσει.\nΤον πρόεδρο της Ομόνοιας κ. Λεωνίδα Παππά τον είδαμε σε όλους τους άλλους δήμους εκτός της Φοινίκης γιατί όπως λένε διαφωνούσε έντονα με την υποψηφιότητα του Γιάννη Μπάμπη.\nΟ κ. Ντούλες το μόνο που έχει να πει και αυτή τη φορά στους Βουρκιώτες είναι πόσο κακοί είναι οι άλλοι και όταν κάνουν κρητική στον ίδιο και τον υποψήφιου του κ. Γιάννη Μπάμπη το θεωρεί λασπολογία. Εμείς όμως συγκεντρώσαμε λίγα από τα πολλά στοιχεία που αποδεικνύουν ότι ο κ. Ντούλες έχει συστήσει μια συμμορία για να επιβιώσει ο ίδιος και η παρέα του χωρίς να τον ενδιαφέρει η πρόοδος του τόπου. Και πώς να τον ενδιαφέρει αφού ο ίδιος ζει στα Τίρανα και τα Γιάννενα.\nΑναφερόμαστε σε κάποια συγκεκριμένα στοιχεία:\n1. Ο κ. Ντούλες κατηγορεί το Μέγκα για συνεργάτες των Αλβανών. Αυτός όμως που ωφελήθηκε από την εξουσία των αλβανών είναι ο κ. Ντούλες, ο κ. Μπάμπης και όλοι οι φίλοι και οι φιλενάδες του. Η κα. Oljana Ifti παραμένει κανονικά στην κυβέρνηση παρά τη δήλωση του κ. Ντούλε ότι αποχωρεί. Άλλωστε όσες φορές κάλεσαν το Μέγκα για να μπει σε κάποιο αλβανικό κυβερνητικό σχήμα, δε μπήκε ποτέ.\n2. Ο κ. Γιάννης Μπάμπης, πριν γίνει υφυπουργός, έπαιρνε για χρόνια μισθό στην Επαρχία\nΜεσοποτάμου χωρίς να εργαστεί ούτε μία μέρα. Αυτό είναι κανονικό κλέψιμο σε συνεργασία με το φίλο και συνεργάτη του Θέμη Καίση. Αν αυτό είναι ψέμα, τον προκαλούμε να μας κάνει μήνυση.\n3. Τον άλλον τον Καίση που είναι έπαρχος Αλύκου και επίσης στενός συνεργάτης του κ. Μπάμπη, τον είχε διώξει η Ομόνοια γιατί στην πρώτη του θητεία είχε ξεπουλήσει τον τόπο σε αλβανούς. Το 2011 ο κ. Ντούλες και ο κ. Μπάμπης τον επανέφεραν γιατί τον χρειάζονταν οι ίδιοι ή τους διέταξαν οι αλβανικές υπηρεσίες γιατί τον χρειάζονταν αυτές. Στη δεύτερη θητεία του δεν ξέρουμε όλα τα κατορθώματα του, αυτό που ξέρουμε είναι ότι πούλησε το ίδιο του σπίτι στο χωριό Καινούργιο σε αλβανούς.\n4. Όπως αποκαλύψαμε σε προηγούμενο άρθρο, στην Επαρχία Μεσοποτάμου (μπορεί και σε άλλες) και στο χωριό Δρόβιανη, γράφτηκαν αλβανοί από τη Σκόδρα. Πως μπορεί να λες πατριώτες αυτούς που αλλοιώνουν πληθυσμιακά με αλβανούς τα χωριά μας;\n5. Ο Έπαρχος Λιβαδειάς και φίλος του κ. Ντούλε, είχε στείλε επιστολή σε αλβανικές αρχές που τους ζητούσε να αφαιρέσουν το οικόπεδο από έναν Έλληνα, γιατί όπως έλεγε όλο το χωριό Λιβαδειά ήταν ιδιοκτησία του χότζα από το λιάμπικο χωριό Μπόρσι.\n6. Όσο για το παρελθόν και το ποιόν της οικογένειας του κ. Γιάννη Μπάμπη, όλος ο Βούρκος ξέρει.\nΌλα αυτά κάνει πως δεν τα βλέπει ο κ. Ντούλες γιατί δεν τον ενδιαφέρει ο τόπος αλλα αν όλοι αυτοί είναι πιστά σκυλάκια του που θα του κρατούν την καρέκλα.\nΚαληνύχτα κ. Ντούλε, κ. Μπάμπη, κ, Καίση, κ. Μποζώρη κ.α. αυτός ο τόπος δεν μπορεί να σας θρέψει άλλο!\nΑναρτήθηκε από Ελεύθερος Λόγος Αργυροκάστρου στις 2:38 μ.μ.


Έως τον Αύγουστο του 2020, θα λειτουργούν 45.000 σταθμοί βάσης 5G στην πόλη Shenzen | Techingreek.com\nΚατά τη διάρκεια του συνεδρίου Shenzhen 5G Industry Alliance στις 30 Νοεμβρίου, αναφέρθηκε πως στην πόλη Shenzhen έχουν ολοκληρωθεί πάνω από 13.000 σταθμοί βάσης 5G. Επιπλέον, ανακοινώθηκε ότι το επόμενο έτος θα γιορτάσουν την 4η επέτειο από την ίδρυση της Ειδικής Οικονομικής Ζώνης της περιοχής Shenzhen. Η τοποθέτηση περισσότερων από 10.000 σταθμών βάσης την αναδεικνύει ως την πρώτη περιοχή στον κόσμο που πετυχαίνει μια πλήρη κάλυψη για δίκτυα τεχνολογίας 5G. Τον Σεπτέμβριο του τρέχοντος έτους, η Shenzhen ανακοίνωσε ότι είχε ολοκληρώσει την κάλυψη των 10.000 σταθμών βάσης των 5G. Επιπλέον, αποκάλυψε επίσης ότι η Huaqiang North District ήταν η πρώτη που πέτυχε πλήρη κάλυψη 5G.\nΠριν από λίγες ημέρες, ανακοινώθηκε πως στην πόλη Shenzhen έγινε η υιοθέτηση ορισμένων μέτρων για να επιτύχουν την πλήρη κάλυψη 5G. Θα προωθήσει επίσης την ανάπτυξη της βιομηχανίας 5G. Σαν bonus, η Shenzhen θα δώσει 10 χιλιάδες γιουάν στις επιχειρήσεις τηλεπικοινωνιών που ολοκληρώνουν εγκαίρως τους σταθμούς βάσης. Μια ενιαία εταιρεία εκμετάλλευσης της Telecom θα λάβει ως μέγιστο βραβείο το ποσό των 150 εκατομμυρίων γιουάν. Ωστόσο, η πόλη πρέπει ακόμα να αποκαλύψει περισσότερες λεπτομέρειες γι ‘αυτήν.\nΗ πόλη θέλει να προχωρήσει περαιτέρω και να ολοκληρώσει 15.000 σταθμούς βάσης 5G μέχρι το τέλος του έτους. Επιπλέον, αναμένεται να έχει συνολικά 45.000 σταθμούς βάσης 5G μέχρι το τέλος Αυγούστου του 2020.


Εύκολη συνταγή για extract ή partial mash\nΑποστολέας Θέμα: Εύκολη συνταγή για extract ή partial mash (Αναγνώστηκε 1477 φορές)\n« στις: 04/09/2013, 12:20:07 »\nΜετά από 3 kit θα ήθελα με τη βοήθεια σας να κάνω το επόμενο βήμα.\nΈχω κατσαρόλα 10 lit και το kit brewferm deluxe.\nΑν είναι δυνατόν τα υλικά να είναι διαθέσιμα και να μην χρειαστεί να κάνω αλλαγές.\nΑπ: Εύκολη συνταγή για extract ή partial mash\n« Απάντηση #1 στις: 04/09/2013, 13:14:48 »\nΨάξε στις συνταγές και θα βρεις πολλές και Ότι είδους μπύρα σου κάνει κέφι.Εγώ για 1ο mx είχα κάνει την Bicentennial APA. Πολύ καλό μπυρακι.διάβασε να δεις πως το έκανα στη 10άρα κατσαρόλα και εφάρμοσε την ίδια μέθοδο σ οποία συνταγή κι αν διαλέξεις.\n« Απάντηση #2 στις: 04/09/2013, 13:42:22 »\nΠαράθεση από: GeorgeV. στις 04/09/2013, 13:14:48\nΑυτή την συνταγή χρησιμοποίησα και εγώ για πρώτο MX (πριν απο 3 μήνες) και βγήκε πράγματι πολύ ωραία, επίσις σε 10αρα κατσαρόλα. Η διαφορά είναι ότι αντί για Centennial έβαλα Cascade, αλλά σε κάθε περίπτωση ήταν εύκολη και βγήκε ωραία


ΤΑ ΕΙΣΙΤΗΡΙΑ ΜΕ ΠΑΝΙΩΝΙΟ | PANATHINAIKOS FC OFFICIAL WEB SITE\nPANATHINAIKOS FC OFFICIAL WEBSITE ΠΑΕ Τα εισιτήρια με Πανιώνιο\nO αγώνας Παναθηναϊκός – Πανιώνιος (Κυριακή 29/05 και ώρα 18:15) για τη 5η αγωνιστική των Play-offs, θα διεξαχθεί στο "Απ. Νικολαϊδης".\nΤο πρόγραμμα διάθεσης εισιτηρίων έχει ως εξής:\nΣήμερα, Τετάρτη 25/05 ξεκινά η διάθεση των εισιτηρίων αποκλειστικά μέσω web και μόνο για τα μέλη της Παναθηναϊκής Συμμαχίας.\nΑύριο, Πέμπτη 26/5 όλοι οι φίλαθλοι μπορούν να προμηθευτούν το εισιτήριό τους μόνο μέσω web.\nΤην Παρασκευή 27/05 θα λειτουργήσει και το εκδοτήριο της Λεωφόρου στη Θύρα 4, από τις 9:30 έως τις 17:30, για την εξυπηρέτηση όλων των φιλάθλων, ενώ το Σάββατο 28/05 η διάθεση θα γίνεται 10:00-14:00.\nΤην ημέρα διεξαγωγής του αγώνα Παναθηναϊκός-Πανιώνιος το εκδοτήριο της Θύρας 4 θα λειτουργήσουν από τις 10:00 έως την ώρα έναρξης της αναμέτρησης ενώ και τα γραφεία της Θύρας 3 για τη διάθεση των χορηγικών πακέτων από τις 10:00 έως τις 14:00.


ΙΣΤΟΡΙΚΗ ΣΥΜΦΩΝΙΑ ΕΛΛΑΔΑΣ - ΣΚΟΠΙΩΝ ΣΤΙΣ ΠΡΕΣΠΕΣ · Paidis.com\nΠαίρνοντας τον λόγο ο πρωθυπουργός Α. Τσίπρας καλωσόρισε τους προσκεκλημένους αναφέροντας ότι η συνάντηση είναι ένα ραντεβού με την ιστορία. «Βρισκόμαστε εδώ για να αναμετρηθούμε με το βάρος της δικής μας ιστορικής ευθύνης.\nΑπευθυνόμαστε στους λαούς των Βαλκανίων, που είναι βασανισμένοι από το δηλητήριο του σοβινισμού και του εθνικιστικού μίσους, από αλυτρωτικές παραχαράξεις της ιστορικής αλήθειας», ανέφερε ο πρωθυπουργός.\n«Σήμερα έχω τα γενέθλια μου. Ως προς τον δικό μου ρόλο λέω στην οικογένεια μου ότι δεν θέλω να μου κάνουν δώρα, θα μου κάνουν δώρα οι δύο πρωθυπουργοί», είπε ο ειδικός απεσταλμένος του Γενικού Γραμματέα του ΟΗΕ, Μάθιου Νίμιτς, ο οποίος πήρε τον λόγο αμέσως μετά την υπογραφή της συμφωνίας.\n«Είναι μια πάρα πολύ καλή ημέρα και για τις δύο χώρες, μια πάρα πολύ καλή ημέρα για την ΕΕ, την Ευρώπη εν συνόλω και τα Βαλκάνια φυσικά» δήλωσε Φεντερίκα Μογκερίνι, προσθέτοντας «η ΕΕ και εμείς οι δύο (σσ η ίδια και ο Επίτροπος Γ. Χαν) ήμασταν σύντροφοι αυτής της προσπάθειας και είμαστε εδώ, πρώτα απ’ όλα, για να ευχαριστήσουμε τις δύο πλευρές διότι μας έκαναν περήφανους ως Ευρωπαίους μέσω της δικής τους ικανότητας δια της διπλωματίας και του διαλόγου να βρουν μια κοινά επωφελή λύση για αμφότερες τις πλευρές, μια λύση σε ένα πρόβλημα που διαιωνιζόταν για κάποιες δεκαετίες και επιπλέον ήταν ένα αγκάθι για την Βαλκανική Χερσόνησο».\nΔΕΙΤΕ ΑΝΑΛΥΤΙΚΑ ΤΙΣ ΑΝΤΙΚΕΙΜΕΝΙΚΕΣ ΤΙΜΕΣ ΣΕ ΟΛΟ ΤΟ ΝΟΜΟ ΛΑΡΙΣΑΣ


Νέα Προϊόντα : Μουσαμάς αδιάβροχος γκρί χρώμα - PVC - 280 gr - 4x6 m\nΜουσαμάς αδιάβροχος γκρί χρώμα - PVC - 280 gr - 4x6 m\nΜΟΥΣΑΜΑΔΕΣ ΑΔΙΑΒΡΟΧΟΙ PVC - ΜΟΥΣΑΜΑΣ 280 gr/m2 - ΜΟΥΣΑΜΑΔΕΣ ΓΙΑ ΣΚΙΑΣΗ - ΜΟΥΣΑΜΑΣ ΓΚΡΙ ΑΔΙΑΒΡΟΧΟΣ ΜΕ ΚΡΙΚΟΥΣ ΓΙΑ ΣΚΕΠΑΣΤΡΟ - ΑΔΙΑΒΡΟΧΟ ΚΑΛΥΜΑ ΓΙΑ ΣΚΑΦΗ ΦΟΡΤΗΓΑ ΞΥΛΕΙΑ ΑΥΤΟΚΙΝΗΤΑ ΤΡΕΙΛΕΡ ΛΑΙΚΕΣ ΑΓΟΡΕΣ ΑΓΡΟΤΙΚΑ ΠΡΟΙΟΝΤΑ - ΜΟΥΣΑΜΑΔΕΣ ΜΕ ΜΠΟΥΝΤΟΥΖΙΑ - ΜΟΥΣΑΜΑΣ 280 ΓΡ. ΥΠΕΡ ΕΝΙΣΧΥΜΕΝΟΣ - ΠΑΝΙ ΚΑΛΥΨΗΣ ΓΙΑ ΤΗ ΒΡΟΧΗ\nΚωδικός προϊόντος 007634\nΜουσαμάς πλήρως αδιάβροχος από PVC, βάρους 280 gr ανά τετραγωνικό μέτρο. Είναι διαθέσιμος μόνο σε γκρι χρώμα με μεταλλικούς κρίκους (μπουντούζια) ανά 50 cm και ενσωματωμένο περιμετρικά, λευκό, λεπτό σχοινί για ενίσχυση και extra προστασία. Είναι πλήρως αδιάβροχοι και κατάλληλοι για την προστασία από τη βροχή, τη σκόνη αλλά και την υπεριώδη ακτινοβολία. Είναι οι ανθεκτικότεροι σε δύσκολες καιρικές συνθήκες και κάθε είδους μηχανική καταπόνηση. Οι περιμετρικοί κρίκοι που τοποθετούνται ανά 0,5 m, βοηθούν στην τοποθέτηση και την στήριξή τους.\nΟι μουσαμάδες PVC, είναι ιδανικοί για αγροτικές χρήσεις, όπως το σκέπασμα ξυλείας, σιτηρών, πατάτας ή βαμβακιού και τη δημιουργία σκέπαστρων για κοτέτσια και στάνες. Κατάλληλοι και για προστατευτικά καλλύματα αυτοκινήτων, μικρών φορτηγών, μικρών σκαφών, τροχόσπιτων και μηχανών. Είναι ιδανικοί για επένδυση και σκέπασμα πισινών, περγκολών και πάγκων σε λαϊκές αγορές και πανηγύρια.\nΗ τιμή ανά τετραγωνικό μέτρο είναι 3 ευρώ. Οι διαστάσεις και οι τιμές των τεμαχίων που διατίθενται, αναφέρονται αναλυτικά στα θυγατρικά προιόντα.\n007629 Μουσαμάς PVC 280 gr - γκρί χρώμα αδιάβροχος 2x3 m 18,00 € / Τεμάχιο\n007630 Μουσαμάς αδιάβροχος γκρί χρώμα - PVC - 280 gr - 3x3 m 27,00 € / Τεμάχιο\n007631 Μουσαμάς αδιάβροχος γκρί χρώμα - PVC - 280 gr - 3x4 m 36,00 € / Τεμάχιο\n007632 Μουσαμάς αδιάβροχος γκρί χρώμα - PVC - 280 gr - 3x5 m 45,00 € / Τεμάχιο\n007633 Μουσαμάς αδιάβροχος γκρί χρώμα - PVC - 280 gr - 3x6 m 54,00 € / Τεμάχιο\n007634 Μουσαμάς αδιάβροχος γκρί χρώμα - PVC - 280 gr - 4x6 m 72,00 € / Τεμάχιο\n007635 Μουσαμάς αδιάβροχος γκρί χρώμα - PVC - 280 gr - 4x8 m 96,00 € / Τεμάχιο\n007636 Μουσαμάς αδιάβροχος γκρί χρώμα - PVC - 280 gr - 5x8 m 120,00 € / Τεμάχιο\nΜΟΥΣΑΜΑΣ ΔΙΑΦ.ΧΡΩΜΑΤΑ -120 gr -4x6 m


Bob Paris τον κυνήγησαν Η αιτία; ήταν Gay Bodybuilder! ‹ BS Magazine\n11/06/2016 Από Βασίλης Χαλκιάς\nΣτη δεκαετία του 1980, ο Bob Paris θεωρήθηκε ένας από τους καλύτερους bodybuilders στον κόσμο. Ήταν το 1983, η νίκη του στο IFBB Mr. Universe η κορυφαία ώθηση για τον κρυφό γκέι αθλητή, στον επαγγελματικό κόσμο του bodybuilding. Αφ’ εξής κάθε χρόνο, θα συνέχιζε να αυξάνεται η δημοτικότητα του, αλλά κάτω από όλα αυτά, ένιωθε ότι έκρυβε ποιος πραγματικά ήταν.\nO Paris την εποχή εκείνη, είχε μια τέτοια εντυπωσιακή σωματική διάπλαση και σκηνική παρουσία, ώστε κανείς δεν θεωρούσε τον Bob Paris γκέι! Το 2006, χρόνια μετά, το Bodybuilding περιοδικό Flex τον αποκάλεσε τον αθλητή με την καλύτερη αισθητική παρουσία στην ιστορία του bodybuilding.\nΟ Bob Paris ένας ομοφυλόφιλος πρώην Mr. Universe βγήκε από την αφάνεια στο τεύχος Ιουλίου του περιοδικού Ironman το 1989, όπου παραδέχτηκε ότι ήταν ομοφυλόφιλος. Εκείνη την εποχή ήταν ο πρώτος ενεργός αθλητής στον κόσμο, σε οποιοδήποτε άθλημα που βγήκε στα μέσα ενημέρωσης για να δηλώσει.. πως ήταν ομοφυλόφιλος! Όπως παραδέχθηκε πρόσφατα ο Bob Paris, υπέστη απειλές θανάτου μετά την ανακοίνωση του.\nΑργότερα εκείνο το έτος, ο Bob Paris θα παντρευτεί τον Bodybuilder φίλο του, Rod Jackson, την ανακοίνωσή του σχετικά με το γάμο την έκανε και στην εκπομπή της Oprah Winfrey. Στο παρακάτω βίντεο ο Paris αποκαλύπτει την σχέση του στην Oprah, αλλά και πόσο του κόστισε η gay σχέση του.\nO Bob Paris βγαίνει ανοιχτά ως ομοφυλόφιλος o Mr. Universe συγκλόνισε τον αθλητισμό!\nΚάπως έτσι τα mainstream μέσα ενημέρωσης στα τέλη της δεκαετίας του 1980 συγκλονιστήκαν από την είδηση. Ο Bob Paris ήταν ο κράχτης ως ο επόμενος διάδοχος του Steve Reeves, που απεικόνιζε μια μυϊκή εμφάνιση χωρίς να προβάλλεται αφύσικη στα μάτια του κοινού.\nΈνας ομοφυλόφιλος δεν χωρούσε εδώ!\nΣε μια εποχή όπου οι συζητήσεις σχετικά με το AIDS και την ομοφυλοφιλία προκαλούσαν φόβο στους περισσότερους Αμερικανούς, ο Paris έκανε ένα άγνωστο τολμηρό βήμα. Πολύ λίγοι αθλητές θα θεωρούσαν ποτέ, ότι ήταν δυνατό ένα τέτοιο βήμα να γίνει από αυτούς, εκείνα κυρίως τα χρόνια, χωρίς αρνητικό αντίκτυπο. Ακόμα και σήμερα, ο πρώην αθλητής του NBA Jason Collins και ο παίκτης του NFL Michael Sam, θεωρούνται ανώμαλοι! από μερίδα του κοινού, για την απόφασή τους να βγουν και να το δημοσιοποιήσουν.\nΑλλά τότε ο Bob Paris δεν ήταν πλήρως προετοιμασμένος, για το τι θα συμβεί στη συνέχεια.\nΟ πρώην Mr. Universe αναγκάστηκε να αποσυρθεί από το bodybuilding, το 1991, επειδή είχε πρόβλημα να βρει δουλειά στην Βιομηχανία του Fitness.\nΗ εργασία του όμως δεν ήταν το μόνο μέλημά του. Η ανεξέλεγκτη ομοφοβία της εποχής του κόστισε σχεδόν την ζωή του.\nΘυμάται: Είχα χάσει περίπου το 80% της επιχείρησής μου. Κυριολεκτικά είχαν κλειστές τις πόρτες στο πρόσωπό μου.. Υπήρχαν αρκετές φορές όπου απειλήθηκε η ζωή μου. Μερικές απειλές κατά της ζωής μου έγιναν από το τηλέφωνο, ή μέσω ταχυδρομείου.\nΜετά από επτά χρόνια σχέσης, ο Paris και ο Rod Jackson χωρίζουν. Ο πρώην Bodybuilder και Mr. Universe ήταν κατεστραμμένος. Η προσπάθεια του για τα δικαιώματα των ομοφυλοφίλων ήταν ένα καίριο πλήγμα στην προσωπικότητα του από μέρος του κοινωνικού συνόλου, που δεν του το ανεγνώρισε. Αφού πέρασε χρόνια στο διεθνές προσκήνιο ως συγγραφέας, ακτιβιστής, ομιλητής, και ηθοποιός, ο Paris αποτραβήχτηκε σε μια πιο ιδιωτική ζωή. Ήταν εκεί όπου συνάντησε έναν νέο σύντροφο και μελλοντικό σύζυγό, τον Brian Le Furgery .\nΑναφέρει: Το να είσαι σε θέση να κάνει επιτέλους το γάμο με νομικές ρήτρες το 2003 ήταν σαν επουλώθηκε η ψυχή μου, που είχε τραυματιστεί από την εποχή που ήμουν 14 χρονών, και για πρώτη φορά συνειδητοποίησα ότι ήμουν ένας ομοφυλόφιλος άνδρας.\nΤο Βιβλίο του Gorilla Suit: My Adventures in Bodybuilding Hardcover\n(Εδώ έχουμε τα απομνημονεύματα του την άνοδό του στην κορυφή του κόσμου, την καταξίωση στο επαγγελματικό bodybuilding, μια ματιά πίσω από τα παρασκήνια\nΤο αντίτιμο που οι επαγγελματιες bodybuilders καλούνται να πληρώσουν για αυτήν την τελειότητα.\nΗ χρήση των επικίνδυνων φαρμάκων ανάπτυξης. Οι κινητήριες δυνάμεις πίσω από την επιχείρηση -βιομηχανία του bodybuilding, συμπεριλαμβανομένης και της ιστορίας των αδελφών Weider).\nΑργότερα ο Bob Paris δήλωσε ότι ποτέ δεν ήθελε να είναι ένας bodybuilder με το συγκεκριμένο ακραίο life style, με την πειθαρχία που το διακρίνει στην καθημερινότητα. Έβλεπε τον εαυτό του ως καλλιτέχνη, πάρα όλα αυτά το άθλημα του Bodybuilding του επέτρεψε να ασκήσει την φυσική παρουσία του στον κόσμο, με έναν τρόπο που απέδειξε ότι ήταν ένας άνδρας.\nΣήμερα ο ίδιος συνεχίζει πιο ήπια, να προπονείται στο γυμναστήριο, και πιστεύει ότι η άσκηση είναι μέρος του να έχεις μια πιο γεμάτη ζωή. Ο Bob Paris είδε τον εαυτό του περισσότερο ως συγγραφέα και ακτιβιστή, πάνω από οτιδήποτε άλλο. Παρά όλα αυτά πιστεύει ότι το bodybuilding του έσωσε τη ζωή, κτίζοντας τον άνθρωπο που είναι σήμερα.\nRick Collins ο Γοητευτικός Μυώδης δικηγόρος – ειδίκευση Ντόπα!\nΌλα είναι μια εικόνα και ένα αστραφτερό χαμόγελο. Συνδυάσετε τα, με...